《旸谷偶成》
宋代·裘万顷

爱日袪愁雾，微和散积阴。一窗尘外趣，万竹岁寒心。

士要崇清节，吾将老故林。抱琴聊一醉，何用觅知音。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。